Grecko godka lebo greka — godka indoojropejsko s rodziny hellyńskij, we starožytności wažno godka basynu Mořa Śrōdziymnygo. We cywilizacyji Zachodu zaadaptowany ôbok uaciny kej godka terminolōgije naukowyj, wywar ajnflus na wšyjske wspōučesne godki ojropejske, a tyž tajla pozaojropejskych a starožytnych. Ôd X wieku p.n.e. zapisywany je alfabytym greckym. Ôbecniy, kej nowōgrecko godka, pouni fōnkcyjo godki uřyndowyj we Grecyji a na Cypře. Je tyž jydnōm s godek ôficjalnych Unije Ojropejskij. Pō grecku godo wspōučeśniy ōngyfer 15 miljōnōw ludzi.